Ce pedeapsă a primit bărbatul care a amenințat un polițist cu moartea după ce și-a atacat cu un cuțit membrii familiei
Un polițist din Cluj a fost amenințat cu moartea în timpul unei intervenții desfășurate la domiciliul unui bărbat din localitatea Lujerdiu, comuna Cornești. Agresorul, aflat sub influența alcoolului, a atacat membrii familiei și a încercat să se sinucidă cu un cuțit. În momentul în care polițiștii au ajuns la fața locului, bărbatul a devenit extrem de agresiv și a amenințat cu moartea atât familia, cât și unul dintre agenții de poliție.